**ΦΥΛΛΟ ΕΡΓΑΣΙΑΣ ΓΛΩΣΣΑΣ (ΕΝ. 6) ΟΝΟΜΑ: ……………………………………………**

 **Ευρωπαϊκό πρόγραμμα**

Το 1ο Δημοτικό Σχολείο Ευκαρπίας συμμετέχοντας στο ευρωπαϊκό πρόγραμμα Erasmus+ με τίτλο: "Other, Alike, The Same" θα υποδεχθεί τη Δευτέρα 22 Μαΐου 2017 εκπαιδευτικούς και μαθητές δημοτικού από την Ισπανία, την Ιταλία, τη M. Βρετανία και τη Ρουμανία.

Σύμφωνα με σχετική ανακοίνωση, ο τίτλος του προγράμματος καθώς και οι δραστηριότητες που ξεκίνησαν τον Σεπτέμβριο του 2016, έχουν να κάνουν και να τονίσουν τη διαφορετικότητα, που όμως η διαφορετικότητα αυτή συγκλίνει στο ότι όλοι τελικά είμαστε ίδιοι.

"Ίδιοι μέσα στη διαφορετικότητα. Διαφορετικοί άνθρωποι, από διαφορετικά σχολεία, με διαφορετικά εκπαιδευτικά συστήματα, μιλώντας και γράφοντας σε διαφορετικές γλώσσες, με διαφορετικές ιδέες, αντιλήψεις και απόψεις, συνεργάζονται, δημιουργούν, δραστηριοποιούνται, ανταλλάσσουν επισκέψεις, γνωρίζονται μεταξύ τους, συζητούν, ανέχονται, πράττουν, γνωρίζουν άλλους τόπους, πολιτισμούς, ήθη και έθιμα, ακόμη και θρησκείες, αλληλεπιδρούν. Αφουγκραζόμενοι αντιλαμβανόμαστε ότι μπορεί να είμαστε «άλλοι», να είμαστε διαφορετικοί, αλλά τελικά όλοι είμαστε το «ίδιο». Είμαστε Άνθρωποι. Αυτό μας ενώνει. Μας ενώνει επίσης το ότι είμαστε μέλη μιας μεγάλης κοινότητας, της ευρωπαϊκής. Νιώθουμε ότι όλοι μας ανήκουμε σε μια μεγάλη οικογένεια, αποκτούμε ευρωπαϊκή συνείδηση, γινόμαστε Ευρωπαίοι Πολίτες. Τα παιδιά, οι μαθητές αποκτούν ταυτότητα, δεν νιώθουν μόνα ή απομονωμένα, αντιλαμβάνονται ότι ζούμε όλοι μαζί σε ένα μεγάλο κράτος με δημοκρατία, με σεβασμό στον άνθρωπο, στην ιδιαιτερότητα, στη διαφορετικότητα: Other, Alike, The Same".

Πηγή: <http://www.voria.gr/article/antallagi-mathiton-choron-tis-ee-me-to-1o-dimotiko-efkarpias>

1. **Ποιο είναι το θέμα του προγράμματος;**

……………………………………………………………………….…………………………………….…………

…………………………………………………………………………………….………………………………….

1. **Τι πετυχαίνουν οι μαθητές μέσα από τη διαδικασία του προγράμματος;**

……………………………………………………………………….……………….……………………….………

…………………………………………………………………………………….……….…………………………

…………………………………………………………………………………….……….…………………………

**Κύριες** (ή ανεξάρτητες) λέγονται οι προτάσεις που μπορούν να σταθούν μόνες τους στον λόγο.

**Δευτερεύουσες** (ή εξαρτημένες) είναι οι προτάσεις που πρέπει να συνδυαστούν με κάποια κύρια, για να έχουν νόημα.

[Πριν φύγει από την Ελλάδα], **είχε μάθει αρκετά ελληνικά**.

**Θα τα πω μόνο σε σένα**, [επειδή σε εμπιστεύομαι].

**Δεν άκουσα** [πού θα πάμε αύριο].

Μόλις χτυπήσει το κουδούνι, οι μαθητές τρέχουν στην αυλή.

…………………………….. ……………………………..

Δεν πήγα στο σχολείο σήμερα, γιατί ήμουν άρρωστος.

………………………………… ……………………………

Ψάξαμε σε καλά καταστήματα και βρήκαμε αυτό που θέλαμε.

……………………………….. ……………………………

**Τελικές** λέγονται οι **εξαρτημένες** προτάσεις που φανερώνουν το σκοπό για τον οποίο γίνεται αυτό που δηλώνεται στην **κύρια** (συνήθως) πρόταση.

Οι τελικές προτάσεις εισάγονται με τους τελικούς συνδέσμους **για να και να**.

π.χ Έτρεχε**, για να προλάβει το μάθημα**. Έτρεχε **να προλάβει το μάθημα.**

**Εκτός από τις τελικές προτάσεις με το να εισάγονται και οι βουλητικές προτάσεις.**

Οι βουλητικές προτάσεις είναι **αντικείμενα** ρημάτων όπως: θέλω, μπορώ, εύχομαι, αναγκάζομαι, σκοπεύω κ.ά. Επίσης, είναι **υποκείμενα** απρόσωπων ρημάτων και απρόσωπων εκφράσεων όπως: πρέπει, χρειάζεται, απαγορεύεται, είναι ανάγκη, είναι αδύνατον κ.ά.

Για να ξεχωρίζουμε τις τελικές από τις βουλητικές ελέγχουμε αν το **να** μπορεί να αντικατασταθεί από το **για να.**

Αν το **να** μπορεί να αντικατασταθεί από το **για να** η πρόταση είναι τελική, αλλιώς είναι βουλητική.

Δεν μπορώ **να** καταλάβω αυτόν τον κανόνα. ………………………………………

Θέλω **να** πάω στο πάρκο. …………………………………………

Πήρα τηλέφωνο **να** κανονίσω το ραντεβού. ……………………………………………

Αγοράσαμε τηλεόραση  **να** δούμε τους αγώνες. ……………………………………

Χτες βγήκαμε έξω **να** φάμε. ……………………………………….

Του ζητήσαμε **να** έρθει γρήγορα. ……………………………………………..

 Λέγαμε ανέκδοτα **να** γελάσουμε. ……………………………………………

 Χτες θέλαμε **να** πάμε στο γήπεδο. ………………………………………….

 Θέλω **να** δουλεύω **να** νιώθω χρήσιμος άνθρωπος. ……………………………………………….

 Από μικρός ήθελε **να** γίνει μουσικός. …………………………………………

**Μπορείς να υπογραμμίσεις στις παρακάτω προτάσεις όσες είναι τελικές; Μην μπερδευτείς με τις προτάσεις που είναι σε θέση αντικειμένου (βουλητικές).**

Είχα επιχειρήματα να της αλλάξω γνώμη. Μου είπε να μην της ξαναμιλήσω.

 Διαβάζω να γράψω καλά στο διαγώνισμα. Έκανε δίαιτα να χάσει τα περιττά κιλά.

 Έκλαιγε να τη λυπηθώ. Έπρεπε να την επισκεφτεί.

 Θέλω να πάω εκδρομή στο Παρίσι. Κρατήθηκε να μη σκοντάψει.

 Χρειάζεται να πάρεις μαζί σου μία ζακέτα για το κρύο.